বনবিভাগের উন্নয়নমূলক বিভিন্ন প্রকল্প বাস্তবায়নে পরিকল্পিতভাবে প্রতিবন্ধকতা সৃষ্টি করার পাশাপাশি পার্বত্যাঞ্চলের বনবিভাগের উপর একছত্র কর্তৃত্ব প্রতিষ্ঠার জন্য ওই সময় বিদ্যমান বনজ দ্রব্য চলাচল আইন পরিবর্তন করে একটি খসড়া ‘বনজ দ্রব্য পরিবহন (নিয়ন্ত্রণ) বিধিমালা-২০০৮’ প্রণয়নের প্রক্রিয়া অব্যাহত রেখেছিলেন। অন্যদিকে পার্বত্য শান্তিচুক্তিতে বন বিভাগকে জেলা পরিষদে হস্থান্তরের কথা না থাকলেও রাষ্ট্রীয় স্পর্শকাতর এই সংরক্ষিত বনাঞ্চল জেলা পরিষদে হস্তান্তরের জোর প্রচেষ্টা অব্যাহত রেখেছিলেন। এছাড়া বিভিন্ন সময় বাংলাদেশের বিভিন্ন উন্নয়নসহযোগীদের সাথে দেখা করে পার্বত্যাঞ্চলের যেসব উন্নয়ন কর্মে প্রভাব বিস্তার করা সম্ভব নয় সে সব উন্নয়ন কর্মে সহায়তা না দেয়ার পরামর্শ দিয়ে বাধাগ্রস্থ করেছেন বলেও দেবাশীষ রায়ের বিরুদ্ধে অভিযোগ আছে। এছাড়াও দেবাশীষ রায়ের বিরুদ্ধে ‘আদিবাসী’ ইস্যুসহ নানা বিষয়ে অপপ্রচার এবং পার্বত্যাঞ্চলে বাংলাদেশ সরকারের বিভিন্ন কর্মকান্ডকে বাঁধাগ্রস্থ করার অভিযোগ বরাবরই ছিল।